സ്വാതന്ത്ര്യ സംരക്ഷണ ജ്വാല വെച്ചൂര്: ഭരണഘടന സംരക്ഷിക്കുക, ഇന്ത്യയെ രക്ഷിക്കുക എന്ന മുദ്രാവാക്യമുയര്ത്തി ഡിവൈഎഫ്ഐ വെച്ചൂര് ഈസ്റ്റ് മേഖലാ കമ്മിറ്റിയുടെ നേതൃത്വത്തില് ഇടയാഴം ജംഗ്ഷനില് സ്വാതന്ത്ര്യ സംരക്ഷണ ജ്വാല സംഘടിപ്പിച്ചു. ഡിവൈഎഫ്ഐ ജില്ലാ കമ്മിറ്റി അംഗം അംബരീഷ് ജി. വാസു യോഗം ഉദ്ഘഘാടനം ചെയ്തു. വെച്ചൂര് ഈസ്റ്റ് മേഖല പ്രസിഡന്റ് പി. സജിത അധ്യക്ഷത വഹിച്ചു. ചലച്ചിത്ര സംഗീത സംവിധായകന് ജെയ്സണ് ജെ. നായര് സ്വാതന്ത്ര്യ സംരക്ഷണ ജ്വാല തെളിയിച്ചു. സിപിഎം ജില്ലാ കമ്മിറ്റി അംഗവും സംസ്ഥാന കയര് തൊഴിലാളി ക്ഷേമനിധി ബോര്ഡ് ചെയര്മാനുമായ കെ.കെ. ഗണേശന്, ഡിവൈഎഫ്ഐ സംസ്ഥാന കമ്മിറ്റി അംഗം ബിന്ദു അജി, ബ്രിജിന് പ്രകാശ്, പി.കെ. ജയചന്ദ്രന്, വെച്ചൂര് പഞ്ചായത്ത് അംഗം സഞ്ജയന്,വിശ്വനാഥന്, അലക്സ് ആന്റണി, പോള്സണ് വി. ടോമി തുടങ്ങിയവര് പ്രസംഗിച്ചു.